CELEX: 62010TN0271
Language: da
Date: 2010-06-16 00:00:00
Title: Sag T-271/10: Sag anlagt den 16. juni 2010 — H mod Rådet m.fl.

14.8.2010   
            
            
               DA
            
            
               Den Europæiske Unions Tidende
            
            
               C 221/55
            
         Sag anlagt den 16. juni 2010 — H mod Rådet m.fl.
   (Sag T-271/10)
   ()
   2010/C 221/88
   Processprog: engelsk
   
      Parter
   
   
      Sagsøger: H (Catania, Italien) (ved lawyers C. Mereu og M. Velardo)
   
      Sagsøgte: Rådet for Den Europæiske Union, Europa-Kommissionen og Den Europæiske Unions politimission (EUPM) i Bosnien-Hercegovina
   
      Sagsøgerens påstande
   
   
               —
            
            
               Den anfægtede afgørelse af 7. april 2010 og om fornødent afgørelsen af 30. april 2010 annulleres.
            
         
               —
            
            
               De sagsøgte tilpligtes at betale sagsøgeren en skadeserstatning, der kan ansættes til 30 000 EUR.
            
         
               —
            
            
               Rådet for Den Europæiske Union, Europa-Kommissionen og Den Europæiske Unions politimission (EUPM) i Bosnien-Hercegovina tilpligtes at betale sagens omkostninger med tillæg af renter på 8 %.
            
         
      Søgsmålsgrunde og væsentligste argumenter
   
   Med sit søgsmål har sagsøgeren i medfør af artikel 263 TEUF nedlagt påstand om annullation af den afgørelse, som Den Europæiske Unions politimission (EUPM) i Bosnien-Hercegovina traf den 7. april 2010 og om fornødent af den efterfølgende bekræftelse heraf den 30. april 2010, hvorved det blev besluttet at forflytte sagsøgeren fra politimissionens hovedkvarter i Sarajevo til regionalkontoret i Banja Luka og at degradere ham. Sagsøgeren har desuden i medfør af artikel 340 TEUF nedlagt påstand om erstatning på 30 000 EUR.
   Sagsøgeren er af den opfattelse, at Retten har kompetence til at træffe afgørelse i denne sag som følge af Personalerettens kendelse af 9. oktober 2006 i sag F-53/06, Gualtieri mod Kommissionen.
   Sagsøgeren har fremsat følgende anbringender til støtte for sine påstande:
   
                
            
            
               Sagsøgeren gør for det første gældende, at der foreligger et tilfælde af magtfordrejning, da der ikke var nogen objektiv grund til at forflytte ham.
            
         
                
            
            
               Sagsøgeren gør for det andet gældende, at den anfægtede afgørelse savner begrundelse, da Den Europæiske Unions politimission (EUPM) i Bosnien-Hercegovina ikke dokumenterede de operative grunde, der lå til grund for forflyttelsen.
            
         
                
            
            
               Det gøres for det tredje gældende, at der er tale om et åbenbart urigtigt skøn, da der ikke var noget akut behov for at overføre en anklager til regionalkontoret i Banja Luka.
            
         
                
            
            
               Der foreligger desuden en tilsidesættelse af Rådets afgørelse 2009/906/FUSP af 8.12.2009 (1), eftersom missionschefen ikke havde beføjelse til at forflytte personalet, men udelukkende til den daglige ledelse heraf.
            
         
                
            
            
               Sagsøgeren har endelig anført, at han har fremsat sin erstatningspåstand på grund af, at han har været udsat for psykisk chikane.
            
         
      (1)  Rådets afgørelse 2009/906/FUSP af 8.12.2009 om Den Europæiske Unions politimission (EUPM) i Bosnien-Hercegovina (BiH) (EUT 2009 L 322, s. 22).